SEAFCO คาดหั่นเป้ารายได้ปีนี้ลงมากมองกำไรไตรมาส 2/58 ไม่สดใสแนะขาย
SEAFCO เราได้ติดตามรายได้ช่วงไตรมาส 2/58 ก็พบว่ายังไม่เข้าเป้า เช่นเดียวกับไตรมาส 1/58 จึงมีโอกาสสูงที่บริษัทจะปรับเป้ารายได้ตลอดปีนี้ลงเป็นแค่เสมอตัวหรือเติบโตเล็กน้อย จากเป้าเดิมที่จะเติบโต 15% อีกทั้งคาดการณ์กำไรสุทธิไตรมาส 2/58 ไม่สดใสลดลงถึง 47%เทียบช่วงเดียวกันของปีก่อนแต่กระเตื้องขึ้น 14%ไตรมาสก่อนหน้าปรับลดคำแนะนำเป็นขาย
7 ก.ค. 2558

บล.ดีบีเอส วิคเคอร์ส ระบุในบทวิเคราะห์วันนี้ (7 ก.ค. ) ว่า บริษัท ซีฟโก้ จำกัด (มหาชน)หรือ SEAFCO เราได้ติดตามรายได้ช่วงไตรมาส 2/58 ก็พบว่ายังไม่เข้าเป้า เช่นเดียวกับไตรมาส 1/58 จึงมีโอกาสสูงที่บริษัทจะปรับเป้ารายได้ตลอดปีนี้ลงเป็นแค่เสมอตัวหรือเติบโตเล็กน้อย จากเป้าเดิมที่จะเติบโต 15%
เนื่องจากงานรถไฟฟ้าออกมาล่าช้า งานส่วนใหญ่จึงเป็นงานอาคารซึ่งให้อัตรากำไรขั้นต้นต่ำกว่า ดังนั้นเมื่อปรับสมมุติฐานทั้งรายได้และอัตรากำไรขั้นต้นให้น้อยลง จึงปรับประมาณการปีนี้และปีหน้าลงถึง 32%
อีกทั้งคาดการณ์กำไรสุทธิไตรมาส 2/58 ไม่สดใสลดลงถึง 47%เทียบช่วงเดียวกันของปีก่อนแต่กระเตื้องขึ้น 14%ไตรมาสก่อนหน้าปรับลดคำแนะนำเป็นขาย คาดว่าในที่สุดตลาดฯจะมีการปรับประมาณการลงอย่างมีนัยสำคัญเช่นเรา